recursal/SuperWikiNEXT-32B huggingface dataset:
**בוריס (ברל) ישראלביץ' צינדליס** (ברוסית: **Бори́с (Бе́рел) Изра́илевич Цинделис**; בליטאית: **Berelis Cindelis**;‏ 1916 – 13 באוקטובר 1944) היה חייל יהודי בצבא האדום במלחמת העולם השנייה, גיבור ברית המועצות.

חייו
----

ברל צינדליס נולד בעיר רוקישקיס בליטא. במשפחת פועלים יהודים.

לאחר הפלישה הנאצית לברית המועצות וכיבוש ליטא, הצליח להימלט לרוסיה ומשם לקירגיזיה. התיישב בעיר אוש.

בקיץ 1942 התנדב לשירות הצבאי והוצב בדיוויזיית חיל רגלים ה-16, אשר הורכבה מיוצאי ליטא. הוא שירת ביחידת הארטילריה של הדיוויזיה. בוריס צינדליס הצטיין בקרב שנערך באוקטובר 1944 באזור הכפר פלאיקישקן במחוז שילוטה שבמערב ליטא. צוות התותח, בו שירת בוריס נע במערכים קדמיים יחד עם יחידות חיל רגלים במטרה לבלום את כוחות השריון הגרמנים. צוות הצליח להשמיד תותח מתנייע וטנק גרמנים. במהלך הקרב נפגעו קשה כל חיילי הצוות של צינדליס (כולל הוא עצמו). הוא נותר לבד ליד התותח. למרות הפציעה המשיך לתפעל את התותח ולירות בכינון ישיר על הגרמנים. הצליח לפגוע בטנק גרמני נוסף, עד שנפגע אנושות מרסיסי הפגזים ומת מפצעיו. על מעשה גבורה זה הוענק לטוראי בוריס צינדליס (לאחר מותו) תואר גיבור ברית המועצות.

קישורים חיצוניים
----------------

* דף אישי באתר גיבורי ברית המועצות (רוסית)
**פליקנימימוס** (שם מדעי: ***Pelecanimimus***; משמעות השם: "מחקה-שקנאי") הוא סוג של דינוזאור תרופודי דמוי אורניתומימי שחי בקרטיקון התחתון לפני 130 מיליון שנה.

מאפיינים
--------

מאובניו של דינוזאור זה נמצאו ב-1994 בספרד.

הוא היה קטן יחסית לקרוביו האורניתומימיים והגיע לאורך 2-2.5 מטר והיה בעל צוואר ארוך וגולגולת צרה וארוכה. בניגוד למרבית האורניתומימיים הוא היה בעל מספר גבוה מאוד של שיניים בפיו: מעל 250, אשר היו בעלי כמה צורות: שיניים קדמיות שנועדו לחיתוך וריסוק, שיניים אחוריות שדמו ללהבים. הלסת התחתונה כללה שיניים דקות וחלשות יותר. מבנה הרגליים היה דומה לשאר קרוביו והם היו ארוכות, בעלות טפרים רחבים דמויי-וו והרגליים האחוריות היו קלות ושריריות.

בחלקו האחורי של ראש הדינוזאור נמצא שק עורי גדול שהזכיר את שקו של השקנאי ומשם קיבל את שמו. נראה שיצור זה ניזון מדגים לחופי האגמים או הימים של ספרד ודג מהגדות בדומה לשקנאי או אנפה מודרניים. לצידו נמצאו מינים משומרים כמו האיגואנודון הצמחוני, הקונקוונטור הטורף וכמה תנינאים, יונקים קדומים ופטרוזאורים ממשפחת הטפג'ריים.

בתרבות
------

דינוזאור זה הופיע במשחקים פארק היורה 3: בניית פארק ועולם היורה: המשחק.

קישורים חיצוניים
----------------

ויקישיתוף מדיה וקבצים בנושא **פליקנימימוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

קונקוונטור רודף אחרי פליקנימימוס
דגם של פליקנימימוס לצד דגם של גוניאופוליס
אילן יוחסין (עץ משפחה) הוא אחד מצורות התיעוד הגנאלוגי הנפוצים ביותר, בתמונה: אילן היוחסין של ויליאם הראשון, מלך אנגליה
**תרשים עץ** הוא תרשים המאפשר לארגן ולהציג מידע באופן היררכי על פי קטגוריות. 

השם **עץ** נובע מדמיונו של תרשים זה לעץ טבעי, שלו יש גזע, ממנו יוצאים ענפים, מהם ענפי משנה, וכך הלאה עד לעלים. להבדיל מעץ טבעי, הצומח מלמטה כלפי מעלה, תרשים עץ צומח מלמעלה כלפי מטה, או משמאל לימין (בטקסט אנגלי), או מימין לשמאל (בטקסט עברי).

מבנה כללי
---------

מבנה של תרשים עץ
בדומה לעץ הטבעי, גם תרשים העץ בנוי משלוש שכבות עיקריות: גזע, ענף ועלים.

* **גזע** האיבר הגבוה ביותר ממנו יוצאים שאר האיברים.
* **ענף** איבר אמצעי בעץ. כלומר יוצא מאיבר אחר ולא קיצוני.
* **עלה** איבר ממנו לא מסתעפים איברים נוספים.

עם זאת, תרשים העץ יכול להסתעף לאורך מספר בלתי מוגבל של רמות על פי סוג הנתונים שהוא מתאר.

מונחים והגדרות
--------------

* "צומת"- איבר בעץ.
* "ענף"- קו המחבר בין שני צמתים בעץ. לענפים יש כיוון, כלומר אחד הצמתים נקרא צומת מקור והצומת האחר נקרא צומת יעד.
* "אב"- צומת המשמש צומת מקור של ענף נקרא אב ביחס לצומת היעד.
* "צאצא"- צומת המשמש צומת יעד של ענף נקרא צומת צאצא או צומת בן ביחס לצומת המקור- "האב".

השימוש במושגים הקשורים למשפחה נובע מהשימוש הנרחב בעצים לשם תיאור מבנה משפחתי. בהקשר זה מקובל יותר השם אילן- "אילן יוחסין".

צומת אב הוא צומת בדרגה אחת גבוהה יותר בהיררכיה. 

שני צמתים היוצאים החולקים אותה צומת אב נקראים אחים.

דוד הוא צומת אח של צומת אב.

בכל עץ סופי קיימת צומת שאין לה צומת אב. צומת זה נקרא שורש. ההפך לא נכון: לעץ אינסופי קיים רק גזע ללא שורש.

מסלול הוא מערך ענפים המקשר בין צמתים, לאו דווקא בכיוון הענפים. 

מסלול העובר בכל צומת לכל היותר פעם אחת, נקרא מסלול פשוט. בעץ יש מסלול פשוט אחד ויחיד בין כל שני צמתים.

דוגמאות ושימושים
----------------

תרשים עץ של תיקיות וקבצים
דוגמה בולטת לתרשים במבנה של עץ הוא **עץ ארגוני** - תרשים המתאר את מבנהו של ארגון היררכי. דוגמה: בראש צה"ל נמצא הרמטכ"ל, שלו כפופים אלופי הפיקודים. בכל פיקוד יש חטיבות, המורכבות מגדודים, המורכבים מפלוגות וכו'. 

דוגמה נוספת: "עץ הדעת", המתאר את הדוקטורנטים של פרופסור מסוים, ולכל אחד מדוקטורנטים אלה את הדוקטורנטים שלו, וכך הלאה. 

התיקיות במערכות קבצים מודרניות מסודרות אף הן במבנה של עץ, המומחש באמצעות "סייר". עץ זה, להבדיל מעץ סטטי המשורטט על-גבי נייר, הוא עץ דינמי: ניתן לפתוח בו תיקייה כך שיוצגו כל התיקיות הנמצאות בתוכה, או לסגור אותה.

גנאלוגיה היא תחום בו עושים שימוש רב בתרשימי עץ, לצורך בניית אילנות יוחסין.

ראו גם
------

* מפת מושגים
* עץ (תורת הגרפים)
* תרשים עץ (הסתברות)

קישורים חיצוניים
----------------

ויקישיתוף מדיה וקבצים בנושא **עץ** בוויקישיתוף
**שליו אמריקני מפוספס** (שם מדעי: *Philortyx fasciatus*) הוא מין יחיד בסוגו של עוף אמריקאי ממשפחת שלווים אמריקניים המצוי בעיקר ברחבי יערות וערבות שיחים במקסיקו.

מאפיינים
--------

אורך השליו 17-21 ס"מ והוא בעל נוצות חומות עם זנב ארוך וציצת ראש ארוכה אדמדמה. לאורך גופו פסים שחורים היוצאים מבטנו ועד לקצה גרונו על הצוואר האפור-חום והבטן הלבנה. פלג הגוף העליון והכנפיים חומים-כתומים והזנב ארוך וחום. הרגליים צהובות וארוכות. לצעירי השליו ישנם ראשים וצווארים שחורים אך הם נעלמים תוך שש עשרה שבועות.

השליו מצוי בעיקר סביב אזורים הררים של יערות ושיחים במקסיקו, בעיקר ליד נהר באלאס (Balsas River). הוא יכול להגיע לגובה של 1,800 מטר מעל פני הים.

השליו חי בעיקר על הקרקע ונראה בחבורות של 20-30 פרטים. הוא ניזון מזרעים, ניצנים וחרקים שהוא מלקט.

קישורים חיצוניים
----------------

ויקישיתוף מדיה וקבצים בנושא **שליו אמריקני מפוספס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  שליו אמריקני מפוספס באתר הרשימה האדומה של IUCN
**עפרה נחמד** (נולדה ב-8 בספטמבר 1950) היא אשת רדיו ישראלית. שימשה כתבת, עורכת ומגישה ב"קול ישראל".

עפרה נחמד, במרכז עם אפרים לפיד והזמרת שפרה פרץ, בהשקת ספרה "לאור פרשות השבוע" יולי 2014

ביוגרפיה
--------

נולדה בירושלים וגדלה במושב בית זית שליד ירושלים. שרה במקהלת הנוער של "קול ישראל". עם סיום שנות חטיבת הביניים, עברה ללמוד בתיכון "הר הנגב", הסמוך לשדה בוקר, והיא בוגרת המחזור הראשון שלו. שירתה בגרעין הנח"ל "אל מול אדום" של בני המושבים, שהקימו את היאחזות הנח"ל ארגמן בבקעת הירדן. למדה לשון וספרות עברית באוניברסיטה העברית בירושלים.

עד לאמצע שנת 2015, עבדה במשך כארבעה עשורים בקול ישראל. היא החלה את עבודתה שם בגיל 22 ולאחר סיום קורס כתבים, התקבלה, יחד עם כרמלה מנשה, לעבודה כעיתונאית. בהמשך, שימשה עורכת ומגישת יומנים ותוכניות ברשת ב'. הייתה שנים רבות כתבת הבריאות של רשת ב' ומאז תחילת שנות האלפיים, ערכה והגישה את התוכנית השבועית "לבריאות".

בשנותיה האחרונות ברשות השידור, הגישה את התוכנית "כל היום" ושילבה בה פינה על לקחים ולמידה לחיינו האישיים מפרשת השבוע. במקביל, במשך כשלוש שנים, ערכה והגישה, יחד עם סמדר טל, את התוכנית "במחשבה חיובית", על העצמה והתפתחות אישית. במוצאי שבת, בלילה שבין ה-31 ביולי ל-1 באוגוסט 2015, הגישה את מהדורת החדשות של חצות הלילה ואת סיכום אירועי סוף השבוע, שבא באופן קבוע לאחר מכן. בסופם, ציינה כי הייתה זו מהדורת החדשות האחרונה בהגשתה.

נשואה ואם לבן.

ספרים שכתבה
-----------

* **שיר השירים שלי - געגועים**, הוצאת כרמל, 2012 (ספר שירה)
* **לאור פרשות השבוע שלי**, הוצאת ספרי מקור, 2014 (הגוּת)
* **לפעמים האור**, הוצאת ספרי צמרת, 2021 (שירה)

קישורים חיצוניים
----------------

* אתר למנויים בלבד שלומית כהן-אסיף, התורה כספר הדרכה לחיים, באתר הארץ, 25 בדצמבר 2014
* עפרה נחמד באנתולוגיה מקוונת לשירה עברית, באתר של נילי דגן

הערות שוליים
------------

1. 1 2 3 4 5 6  אודי מקסימוב, לא הכל דיבורים: עפרה נחמד במחשבה חיובית, באתר nrg‏, 30 בינואר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007496206205171

 |
2,000 נערים במסלול רכיבה בהודו במסגרת הפעילות "רצים נגד הסמים" של האו"ם במסגרת היום הבינלאומי נגד שימוש וסחר בסמים לא חוקיים, 26 ביוני 2004
**היום הבין-לאומי נגד שימוש וסחר בסמים לא חוקיים** (באנגלית: **International Day Against Drug Abuse and Illicit Trafficking**) הוא מועד בינלאומי של האומות המאוחדות המצוין מדי שנה ב-26 ביוני.

היסטוריה
--------

בין 17 ו-26 ביוני 1987 נערך בווינה כנס בינלאומי של האו"ם בנושא השימוש והסחר בסמים לא חוקיים, ואחת מהחלטות הוועידה הייתה כי יש לקבוע יום בינלאומי נגד שימוש וסחר בסמים לא חוקיים.

ההחלטה הובאה לאישור העצרת הכללית של האומות המאוחדות בעצרת מספר 42/112 שנערכה ב-7 בדצמבר 1987, והיום צוין באופן רשמי לראשונה בשנת 1989.

דו"ח הסמים של האו"ם בשנת 2007 העריך כי היקף הסחר הבלתי חוקי בסמים מגיע ל-322 מיליארד דולר בשנה.

קישורים חיצוניים
----------------

* אתר האינטרנט הרשמי של היום הבין-לאומי נגד שימוש וסחר בסמים לא חוקיים
* ההיסטוריה של היום הבינלאומי נגד שימוש וסחר בסמים לא חוקיים
* מידע על היום הבינלאומי נגד שימוש וסחר בסמים לא חוקיים (אורכב 03.06.2019 בארכיון Wayback Machine)

הערות שוליים
------------

1. ↑  Report of the Secretary-General, International Conference on Drug Abuse and Illicit Trafficking
2. ↑  World Drug Report 2007
3. ↑  UN Report: Global Drug Abuse Under Control (אורכב 29.06.2007 בארכיון Wayback Machine)
ציון היום העולמי למען חיות הבר במצרים.
**היום העולמי למען חיות הבר** (באנגלית: **World Wildlife Day**) מצוין כל שנה ב-3 במרץ ונועד להעלות את המודעות לחיות וצמחי הבר ולעודד את שימורם. חיות בר הן בעלי חיים הנמצאים בטבע, שלא עברו תהליך ביות ואינם מטופלים על ידי האדם.

היסטוריה
--------

התאריך נקבע בעצרת הכללית של האומות המאוחדות ב-20 בדצמבר 2013, כיוון שזהו תאריך החתימה על אמנת וושינגטון (חיות מוגנות). כל שנה, נבחר ליום זה נושא הקשור במהותו.

היום מצוין במגוון מקומות שונים במדינות רבות, ביניהן סין, הודו, הולנד, גרמניה, ספרד ועוד. היום מצוין ונחגג בדרכים רבות: קיום פעילויות מיוחדות בגני חיות וספאריים, עידוד קריאה על הנושא והפצתו ברשתות החברתיות, דיון על הנושא ועוד.

הנושאים של יום חיי הבר לפי שנים
-------------------------------

* **2015**: הגיע הזמן להיות רציניים לגבי פשע בחיי בר
* **2016**: עתיד חיות וצמחי הבר בידיים שלנו (עם תת-נושא: עתיד הפילים בידיים שלנו)
* **2017**: הקשיבו לקולות הצעירים
* **2018**: חתולי בר: טורפים תחת איום
* **2019:** חיים מתחת למים: עבור האנשים וכדור הארץ

ציון היום בישראל ובעולם
-----------------------

### ציון היום בישראל

בישראל היום מצוין ברמת הנדיב, במגוון פעילויות כגון צילום דרך מיקרוסקופ, איתור וזיהוי של עקבות בפארק, למידה על ההיסטוריה של חיות הבר דרך הגולגולות שלהן ועוד.
  
איטליה

באיטליה, הארגון Bioparco di Roma מעביר סדנאות ומשחקים מיוחדים הנוגעים לנושא, והארגון Parco Faunistico Valcorba ארגן ב-2018 אירוע בנושא מדע ושימור של חתולי בר. בנוסף, עוד ארגונים באיטליה פועלים לקידום יום זה.

### ציון היום בארצות הברית

ב-2018 בניו יורק, גן החיות Utica Zoo הזמין את התושבים לבקר, לראות וללמוד עוד על חתולי בר. בלאס וגאס, גן החיות Siegfried & Roy’s Secret Garden and Dolphin Habitat מזמין את התושבים להשתתף בפעילויות חינוכיות, לצפות בדולפינים וללמוד עליהם ולמה הם בסכנת הכחדה. בלוס אנג'לס גן החיות Big Bear Alpine Zoo הזמין לדיונים, מצגות ותחנות שימור בנושא חתולי בר תחת איום.

ראו גם
------

* חיית בר
* מינים בסכנת הכחדה

קישורים חיצוניים
----------------

ויקישיתוף מדיה וקבצים בנושא **היום העולמי למען חיות הבר** בוויקישיתוף
* 

* אתר האינטרנט הרשמי של היום העולמי למען חיות הבר
* היום העולמי למען חיות הבר, ברשת החברתית פייסבוק
* World Wildlife Day
* יום חיי הבר הבינלאומי ברמת הנדיב

הערות שוליים
------------

1. ↑  World Wildlife Day March 3 UN
2. 1 2 3 4  World Wildlife Day
3. ↑  CITES Secretary-General's intervention at UN General Assembly's Informal Plenary Meeting to Celebrate World Wildlife Day - UN Headquarters, New York
4. ↑  Media advisory - UN World Wildlife Day 2016 - CITES
5. ↑  Engaging and empowering the youth is the call of next year’s UN World Wildlife Day - CITES
6. ↑  United Nations Development Programme
7. ↑  אתר רמת הנדיב(הקישור אינו פעיל)
**בּוֹאָה** (תעתיק לטיני: **Boa**), הידועים גם בשמות **בַּבּוֹאָה** (צורת הריבוי), **בּוּאָה** ו**אַבַּבּוּאָה**, הם קבוצה אתנית בצפון הרפובליקה הדמוקרטית של קונגו המשתייכת לעמי הבנטו.

אנשי הבואה שוכנים במחוז אואלה תחתית שבאזור הסוואנה בצפון הרפובליקה הדמוקרטית של קונגו. מספרם נאמד בכ-900 אלף איש (נכון ל-2007), והם דוברים את שפת הבוּאה. הם נשענים על חקלאות וציד, כמו גם על מסחר לאורך נהר, ובאים במגע קרוב עם עמי המנגבטו והאזנדה. לפי האתנולוג יאן ונסינה, בקרב הבואה אין קלאנים, אך יש מערכת פטריליניאלית.

הבואה ידועים במסכותיהם, אשר משמשות לעידוד אומץ הלוחמים בטרם קרב ולחגיגת ניצחונות. הם מגלפים פסלים לסילוק הרוע ומייצרים נבלים שעל צוואריהם מגולפים ראשי אדם או דמויות אדם.

בשנת 1910 היו הבואה מעורבים במרד נגד הכוחות הקולוניאליים הבלגיים.

קישורים חיצוניים
----------------

ויקישיתוף מדיה וקבצים בנושא **בואה** בוויקישיתוף

הערות שוליים
------------

1. ↑  Bas-Uele, in: Emizet François Kisangani and F. Scott Bobb, Historical Dictionary of the Democratic Republic of the Congo, Third ed. The Scarecrow Press, Inc, 2010. p. 45.
2. ↑  Boa, in: Emizet François Kisangani and F. Scott Bobb, Historical Dictionary of the Democratic Republic of the Congo, Third ed. The Scarecrow Press, Inc, 2010. p. 54.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292975805171
* BnF: cb12479607t (data)
* LCCN: sh85000040
* SUDOC: 03399563X

 |
**היום הלאומי של קטר** (בערבית: **اليوم الوطني لقطر**) הוא יום לאומי לציון איחוד קטר. היום נחגג ב-18 בדצמבר בכל שנה. ההחלטה על קיומו של יום זה מדי שנה נקבעה ב-21 ביוני 2007, בצו של נסיך הכתר ויורש העצר אז והאמיר המכהן כיום תמים בן חמד אאל ת'אני.

היום ידוע גם כ"יום המייסדים".

לפני שנת 2007 היום נחגג ב-3 בספטמבר, כיום העצמאות של קטר.

פעילויות
--------

רוב הציבור מקבל יום חופש מהעבודה ומבית הספר ביום זה.

במהלך השבוע בו מתקיים היום הלאומי, מתקיימות מספר פעילויות:

* מופע זיקוקים, כולל מוזיקה ואורות.
* חגיגות היום הלאומי של קטרה – פסטיבלים ומעל 20 אירועים על נושאי מורשת בכפר התרבותי קטרה.
* מצעד היום הלאומי, בו הציבור הרחב מוזמן לצעדה לאורך קו החוף של דוחה. במצעד משתתפים בין היתר הכוחות המזוינים של קטר, משרד הפנים ושומרי האמיר.
* תצוגת מכוניות קלאסיות – מכוניות ישנות של פקידי ממשל מוצגות לראווה.

מטרה ומשמעות
------------

זיקוקים ביום הלאומי
הצעדה בחוף הים
ב-18 בדצמבר 1878 ירש ג'אסם בן מוחמד אאל ת'אני את אביו מוחמד בן ת'אני. הוא נחשב כמי שאיחד את כל השבטים ושם להם אויב משותף, כגון הבריטים. הוא גם קיבל רמה גבוהה של אוטונומיה עבור השבטים שבשטח קטר.

החג נועד לתרום בפיתוח תחושת הזהות בין הקטרים בקטר ובעולם, ולשפר את הידע וההערכה של הקטרים למורשתם.

השתתפות המהגרים והגולים
-----------------------

מחלוקת ניכרת באינטרנט נוצרה ב-2009 לאחר שפרופסורית גולה שהשתתפה במצעד העלתה את דעתה לפורום המקוון הפופולרי הקטרי "קטר חיה". בשרשור תחת השם "קטר, תתביישי על היום הלאומי של קטר", היא מתחה ביקורת על הנוער הקטרי ועל תעלוליו, כגון רכיבה על אופניים רעולים במסכות מזעזעות במהלך החגיגות. הדבר עורר דיון סוער ודיאלוג לאומי על זכויות האוכלוסייה למתוח ביקורת על המדינה, והשתתפו בו מאות אנשים מכל רחבי המדינה ומחלקים שונים בעם הקטרי. 

הזיקוקים
נערים רעולים במהלך החגיגות

קישורים חיצוניים
----------------

ויקישיתוף מדיה וקבצים בנושא **היום הלאומי של קטר** בוויקישיתוף
* היום הלאומי של קטר, ברשת החברתית פייסבוק
* היום הלאומי של קטר, ברשת החברתית טוויטר
* All About National Day, Qatar national day
* Everything you need to know about Qatar National Day 2012, Doha News
**קיעור וקימור** הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפסה לראשונה במרץ 1955.

תיאור היצירה
------------

היצירה מתארת מבנה ארכיטקטוני מעוטר בעמודים ובמדרגות, הכולל שלושה ביתנים קטנים זה לצד זה מחוברים בסדרה של קשתות. היצירה יוצרת אשליה אופטית לפיה חלקים ממנה (העמודים והמדרגות) יכולים להיראות קעורים או קמורים בו זמנית. הביתנים החיצוניים נראים ממבט מבחוץ, אולם בשל האשליה, הביתן הפנימי נראה במבט מבפנים, וכן אלמנטים שונים שאמורים אינטואיטיבית להראות מאותה נקודת מבט נראים מלמעלה פעם אחת ומלמטה בפעם אחרת (לדוגמה, הדמויות המטפסות על הסולמות, וכל זוג חלונות באותו מפלס של הביתן הפנימי).

מספר דמויות מופיעות במבנים אלו: שני נערים המחללים בחלונות המבנה, לטאות מטפסות על המדרגות, שני אנשים עולים על סולמות ואישה אחת נושאת סל. מאחורי הביתן השמאלי ניתן לראות סירה נוסעת בתעלה מקורה.

לקריאה נוספת
------------

* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

| יצירותיו של מאוריץ קורנליס אשר |
| --- |
| 

|  |
| --- |
| בית מדרגות • בלוודיר • דומם וכדור שיקוף • הגשר • זחלגלגל • יד וכדור שיקוף • ידיים רושמות • יחסות • מגדל בבל • מפל מים • מראת קסמים • עולם אחר 2 • עולים ויורדים • קיעור וקימור • קסטרוולווה • שלושה כדורים 2 • שמיים ומים |

 |
**מפצה סטייה** הוא התקן בכלי ירי שנועד להפחית את רתיעת הקנה (במקרה זה, לעיתים ההתקן מכונה **בלם רתיעה**) או את קפיצתו למעלה. מדובר בקדחים בקנה או תותב בעל קדחים המתחבר לקצה הקנה.

אופן פעולה
----------

בלם לוע המורכב על קנהו של הטנק הצרפתי הקל AMX-10 RC
לאחר תחילת תהליך הירי, כאשר הקליע קרוב לקצה הקנה, גז חם בלחץ גבוה פורץ דרך הקדחים של מפצה הסטייה. מהתנגדות מפעיל כלי הירי להדף הנגרם בתהליך הירי (או לחלופין, מההדף עצמו) והמרחק האנכי של הקנה מנקודת האחיזה של היורה, נגרם מומנט שיוצר תנועה סביב נקודת האחיזה. 
  
הגזים הפורצים דרך מפצה הסטייה מתנגדים לתנועה זו בשיעור כלשהו וכך פוחתת קפיצת הקנה או רתיעתו (הכוח שמופעל בקנה בכיוון הנגדי לתנועת הקליע, כתוצאה של תהליך הירי).
  
מיקומם של הקדחים וכיוון הפליטה של הגזים משתנים לפי המטרה שלשמה מפצה הסטייה מותקן: 

* כאשר יש להפחית את קפיצת הקנה למעלה, הקדחים ממוקמים מעל הקנה, בכיוון אנכי. כך הגזים מופנים כלפי מעלה ונגרם כוח הפועל לכיוון מטה. מפצי סטייה המעוצבים בצורה זו מותקנים לרוב באקדחים.
* כאשר יש להפחית את רתיעת הקנה, הקדחים ממוקמים בצדדים נגדיים של הקנה בכיוון אלכסוני אחורה. כך הגזים מופנים אחורה ונגרם כוח הדוחף את הקנה קדימה. מפצי סטייה המעוצבים בצורה זו מותקנים לרוב בכלי נשק כבדים יותר כמו תותחים ורובי צליפה בקליבר גדול (לדוגמה, 0.5 אינץ'). בלמי לוע בתותחים הם תותבים בעלי משטחים שתפקידם להסיט את גזי הפליטה לכיוון אחר ובכך להפעיל התנגדות לרתיעה.

יתרונות וחסרונות
----------------

מטרתו של מפצה הסטייה היא לאפשר חזרה מהירה לתמונת כוונות ובכך להקל על ירי מהיר ומדויק יותר, וזהו יתרונו הבולט. עם זאת, פריצת הגזים לפני סוף הקנה מונעת את האצת הקליע למהירות המרבית האפשרית (בקנה בעל אורך מלא) וכך קטן הטווח היעיל של הנשק. 
  
יש הטוענים כי לשימוש במפצי סטייה המותקנים באקדחים ישנו חיסרון מהותי: משום שבאקדחים נדרשת התנגדות גדולה יותר לקפיצת הקנה על מנת להפחיתה, כמות גדולה יותר של גזים פורצת דרך מפצה הסטייה, לפני הכוונת הקדמית של האקדח. בשימוש בלילה, הגזים הפורצים ממפצה הסטייה מפיצים אור שעלול לגרום לסינוור היורה, מה שיכול להקשות על הירי המהיר לא פחות מקפיצת הקנה.

שימוש
-----

מפצי סטייה קיימים בנשק קל, הן אזרחיים והן צבאיים-החל באקדחים וכלה בתותחים. סתרשפים מעוצבים לעיתים גם כמפצי סטייה, למשל ברובה הM4.

מפצי סטייה קיימים באקדחים סטנדרטיים כמו גלוק 19C, וקיימים גם תותבים שניתן להוסיפם לאקדחים סטנדרטיים כמפצי סטייה.

בענף הירי המעשי נעשה שימוש רחב במפצי סטייה, במחלקות Modified ו-Open, על מנת להקל על שימוש בתחמושת חזקה יותר ובמקביל לאפשר ירי מהיר.

קישורים חיצוניים
----------------

ויקישיתוף מדיה וקבצים בנושא **מפצה סטייה** בוויקישיתוף
**נתרן חמצני** הוא תרכובת שנוסחתה Na2O. החומר משמש לייצור זכוכית וחומרים קרמיים. נתרן חמצני יגיב עם מים ויתקבל נתרן הידרוקסיד.

{\displaystyle Na\_{2}O+H\_{2}O\rightarrow 2NaOH} החומר יגיב עם פחמן דו-חמצני לקבלת נתרן פחמתי {\displaystyle Na\_{2}O\_{(s)}+CO\_{2(g)}\rightarrow Na\_{2}CO\_{3(s)}}

בגביש של נתרן חמצני בדומה לשאר תחמוצות המתכות האלקליות היון החיובי +Na נמצא במרכז טטראדר וקשור ל 4 יוני חמצן 2-O וכל יון חמצן מוקף ב8 יוני נתרן.

### ייצור

נתרן חמצני מיוצר בתגובה של נתרן עם נתרן הידרוקסיד

{\displaystyle {\ce {2NaOH + 2Na -> 2Na\_2O + H\_2}}} 

או בתגובה של נתרן עם נתרן פראוקסיד

{\displaystyle {\ce {Na\_2O\_2 +2Na -> 2Na\_2O}}}

או בתגובה של נתרן עם נתרן חנקיתי

{\displaystyle {\ce {2NaNO\_2 +6Na -> 4Na\_2O +N\_2}}}

ניתן לקבל נתרן חמצני גם בתגובת שריפה של נתרן באוויר אלא שבדרך זו מתקבל גם נתרן פראוקסיד

{\displaystyle {\ce {6Na + 2O\_2 -> 2Na\_2O +Na\_2O\_2}}}

### שימושים

נתרן חמצני הוא מרכיב בזכוכית לרוב מוסיפים לסיליקה נתרן פחמתי המתפרק בחום ל נתרן חמצני ופחמן דו-חמצני

{\displaystyle {\ce {Na\_2CO\_3 -> Na\_2O + CO\_{2(g)}}}}

קישורים חיצוניים
----------------

ויקישיתוף מדיה וקבצים בנושא **נתרן חמצני** בוויקישיתוף
**ציפור הנעורים המתוקה** (באנגלית: **Sweet Bird of Youth**; הוצג בישראל בשם **מה יפים הנעורים**) הוא סרט קולנוע קולנוע אמריקאי משנת 1962 בבימויו של ריצ'רד ברוקס שגם כתב את התסריט לפי מחזה בשם זה מאת טנסי ויליאמס משנת 1959 ומתמקד ביחסים בין שחקנית מזדקנת לבין גבר צעיר וחסון המשמש לה כג'יגולו.

פול ניומן וג'רלדין פייג' שיחקו בהפקה הראשונה בברודוויי ב-1959 בבימויו של איליה קזאן שזכתה בארבעה פרסי טוני כולל פרס לג'רלדין פייג' כשחקנית הטובה ביותר. שניהם שיחקו באותם התפקידים גם בסרט.

אד בגלי זכה בפרס אוסקר לשחקן המשנה הטוב ביותר לשנת 1963.

ג'רלדין פייג' הייתה מועמדת באותה שנה לפרס אוסקר לשחקנית הטובה ביותר. היא זכתה בפרס גלובוס הזהב לשחקנית הטובה ביותר - סרט דרמה. שירלי נייט הייתה מועמדת לפרס אוסקר לשחקנית המשנה הטובה ביותר.

ב-1983 הופק סרט טלוויזיה למחזה הזה עם אליזבט טיילור ומארק הארמון בתפקידים הראשיים.

תקציר העלילה
------------

לעיר סט. קלאוד בפלורידה מגיע זוג במכונית מהודרת. האשה היא שחקנית הקולנוע המפורסמת אלכסנדרה דל לגו (ג'רלדין פייג') והגבר הוא צ'אנס ויין (פול ניומן).

דל לגו מרגישה שהקריירה הקולנועית שלה הגיעה לקיצה. היא מתוסכלת ונזקקת לצ'אנס המספק לה תרופות הרגעה, חשיש, עיסויים ומין לפי הצורך. צ'אנס הוא בחור יפה וחסון המרבה להסתובב בחזה חשוף המבליט את שיריו, הוא "ציפור הנעורים המתוקה". צ'אנס מצפה שתמורת שירותיו תעזור לו דה לגו לקבל חוזה בהוליווד. למעשה מגיע צ'אנס לעיר בה גדל כדי לפגוש את אהובתו לשעבר, הֶבֶנלי פינלי (שירלי נייט), בתו של ראש העיר.

ראש העיר הוא טום "בוס" פינלי (אד בגלי) הוא מיליונר השולט בעיר ביד חזקה ומדכא באלימות כל התנגדות כלפיו. הוא מטיל פחד ומרות על בני משפחתו - אחותו אנני (מילדרד דאנוק), בתו הבנלי ובנו תומאס פינלי ג'וניור (ריפ תורן). כלפי חוץ הוא מציג עצמו באדם מוסרי בעוד שהוא מחזיק לעצמו את הפילגש לוסי (מדלין שרווד). הוא מתנגד לקשר בין בתו לצ'אנס שמשמש בסך הכל כמלצר במועדון המקומי משלח את צ'אנס להוליווד כדי שיוכל להרוויח כסף ובינתיים כופה על בתו לעבור הפלה.

בנו של ראש העיר מורה לזוג לעזוב את העיר מיד אחרת יאונה להם רע.

היחסים בין צ'אנס ודל לאגו מתערערים, הוא מקליט אותה מספרת על עצמה שהשתמשה בסמים ומאיים עליה שיפיץ זאת אם לא תחתים אותו על חוזה בהוליווד והיא נכנעת לו.

היחס שלה כלפי צ'אנס משתנה כשהיא מקבלת שיחת טלפון מהמפיק שלה המודיע לה שהסרט האחרון שלה הצליח מאוד והוא רוצה להחתים אותה על סרט נוסף. היא כעת נוקמת בצ'אנס ואומרת לו שהוא אפס חסר כישרון וכעת היא לא צריכה אותו אלא תסתדר בעצמה ותמצא לה גבר אחר כמו שמצאה בעבר.

צ'אנס המיואש נוסע לבית ראש העיר שם הוא מוכה קשות על ידי בנו וחבריו. הבנלי חשה אליו, מחבקת אותו ושניהם בורחים מהעיר.

קישורים חיצוניים
----------------

* "ציפור הנעורים המתוקה", במסד הנתונים הקולנועיים IMDb (באנגלית)
* "ציפור הנעורים המתוקה", באתר AllMovie (באנגלית)
* "ציפור הנעורים המתוקה", תסריט הסרט באתר Scripts.com (באנגלית)
* "ציפור הנעורים המתוקה", במסד הנתונים הקולנועיים KinoPoisk (ברוסית)
* קדימון לסרט "ציפור הנעורים המתוקה", באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 305885052
* WorldCat (עם VIAF): 305885052

 |
**קלוב אתלטיקו קולון** (בספרדית: Club Atlético Colón; מכונה גם קולון דה סנטה פה) היא קבוצת הכדורגל של העיר סנטה פה, ארגנטינה.  
נכון לעונת 2013 משחקת הקבוצה בליגת העל הארגנטינאית בה היא משחקת ברציפות מאז עונת 1995-96. המועדון סיים באחד משלושת המקומות הראשונים של הליגה הארגנטינאית שלוש פעמים: מקום שני בקלאוסורה 1997, מקום שלישי בקלאוסורה 2000 ובאפרטורה 2009.

היסטוריה
--------

קולון סנטה פה נוסדה ב-1905, אך אין בנמצא עדויות רשמיות אודות הקבוצה עד 1920.
ב-1947, הצטרפה הקבוצה להתאחדות הארגנטינאית לאחר ששיחקה בליגה האזורית של סנטה פה. הקבוצה שיחקה בליגות נמוכות עד שב-1965 זכתה באליפות הליגה השנייה והעפילה לליגה הבכירה לקראת עונת 1966.
משחק הדרבי מול אוניון מכונה "אל קלאסיקו סנטפסינו", והוא התקיים לראשונה ב-1913.

בעונת 2021 עשתה היסטוריה וזכתה בגביע הליגה הארגנטינאית, התואר הרשמי הראשון בתולדותיה.

טורנירים בינלאומיים
-------------------

ב-1997 שיחקה סנטה פה את משחק הבכורה שלה בטורניר בינלאומי מול קבוצת אוניברסידד דה צ'ילה במסגרת גביע קונמבול (Copa CONMEBOL). הקבוצה הגיעה עד לשלב חצי הגמר, שם הודחה על ידי קבוצת לנוס הארגנטינאית.

בעונה שלאחריה, שיחקה הקבוצה לראשונה בטורניר גביע הליברטדורס. משחקה הראשון הסתיים בהפסד 2-1 לריבר פלייט, אך בסופו של דבר הצליחה להעפיל לשלבי הנוק-אאוט. לאחר ניצחון בבעיטות עונשין על אולימפיה מפאראגוואי, שיחקה הקבוצה ברבע הגמר, שוב נגד ריבר פלייט במשחק שהסתיים בתבוסה 5-2.

ב-2003 שיחקה הקבוצה בקופה סוד אמריקנה, ניצחה את ולס סארספילד, אך הודחה לאחר הפסד לקבוצת בוקה ג'וניורס.

קישורים חיצוניים
----------------

ויקישיתוף מדיה וקבצים בנושא **אתלטיקו קולון** בוויקישיתוף
* 

* אתר האינטרנט הרשמי של אתלטיקו קולון (בספרדית)
* אתלטיקו קולון, ברשת החברתית פייסבוק

* אתלטיקו קולון, ברשת החברתית טוויטר

* אתלטיקו קולון, ברשת החברתית אינסטגרם

* אתלטיקו קולון, סרטונים בערוץ היוטיוב

* פרופיל, באתר Transfermarkt

* פרופיל, באתר Soccerway

* פרופיל, באתר FootballDatabase.eu

| ארגנטינהארגנטינה ליגת העל הארגנטינאית, עונת 2023 |
| --- |
| 

|  |
| --- |
| אוניון • אינדפנדיינטה • אסטודיאנטס לה פלאטה • ארחנטינוס ג'וניורס • ארסנאל דה סרנדי • אתלטיקו טוקומאן • באנפילד • בראקאס סנטראל • בוקה ג'וניורס • בלגראנו • גודוי קרוס • דפנסה וחוסטיסיה • הורקאן • ולס סארספילד • חימנסיה לה פלאטה • טאז'רס • טיגרה • לנוס • ניואל'ס אולד בויס • סנטראל קורדובה • סן לורנסו • סרמיינטו • פלטנסה • קולון • ראסינג קלוב • רוסאריו סנטראל • ריבר פלייט |

 |
**ציפורי זיפים** (שם מדעי: **Dasyornithidae**) היא משפחת ציפורי שיר החיות רק ביבשת אוסטרליה. במשפחה ישנו סוג יחיד - ציפור זיפים (*Dasyornis*) ובו 3 מינים. בעבר הן שויכו למשפחת אכנתיזיים או לפרדלוטיים, אך הועברו למשפחה נפרדת.

מינים אלה בינוניים באורך 17–27 סנטימטרים והם בעלי זנב ארוך ורגליים ארוכות והם מותאמים להליכה על הקרקע ולריצה. הנוצות חומות מחום אדמוני ועד לחום זית, והבטן והצוואר אפורים. המקור מחודד ומכוסה בתחילתו בזיפים קצרים, מהם קיבלה הציפור את שמה.

ציפורים אלה חיות בשיחים וביערות שבאזורי האקלים הים-תיכוני בדרומה של אוסטרליה, בדרום-מזרחה ובדרום-מערבה. הן חיות רוב הזמן בצמחייה הסבוכה ויוצאות ביום כשאין סכנה. רוב הזמן הן נמצאות על הקרקע ויעופו רק כאמצעי הימלטות אחרון. הן מנפנפות בזנבותיהם הגדולים בזמן שהן נעות ומחפשות זרעים, חרקים, עכבישים ותולעים.

מיון
----

* משפחה **ציפורי זיפים** (Dasyornithidae)
	+ סוג **ציפור זיפים** (*Dasyornis*)
		- מין *Dasyornis brachypterus*
		- מין *Dasyornis broadbenti*
		- מין *Dasyornis longirostris*

קישורים חיצוניים
----------------

ויקישיתוף מדיה וקבצים בנושא **ציפורי זיפים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |
**ויליאם "וילי" אוגוסטוס בנקס ה-III** (באנגלית: **William "Willie" Augustus Banks III**; נולד ב-11 במרץ 1956) הוא אתלט אמריקאי בעבר. היה שיאן עולם במשך כ-10 שנים וסגן אלוף עולם (הלסינקי 1983) בקפיצה משולשת. היה לשיאן העולם האמריקאי הראשון בקפיצה משולשת מאז דניאל אהירן (1911).

הוא בעל התוצאה השביעית בטיבה בכל הזמנים בקפיצה משולשת 17.97 מטר.

ביוגרפיה
--------

בנקס נולד בבסיס חיל האוויר של ארצות הברית טרוויס, קליפורניה וגדל במחוז סן דייגו. הוא בוגר אוניברסיטת קליפורניה בלוס אנג'לס (UCLA).

באוניברסיאדה שנערכה בסופיה, בולגריה בשנת 1977 זכה בנקס במדליית ארד בקפיצה משולשת בתוצאה של 16.94 מטר.

במשחקים הפאן-אמריקאיים שנערכו בסן חואן, פוארטו ריקו בשנת 1979 זכה בנקס במדליית כסף בקפיצה משולשת בתוצאה של 16.88 מטר.

בתחרות גביע העולם של IAAF שנערכה ברומא, איטליה בשנת 1981 זכה בנקס במדליית ארד בקפיצה משולשת בתוצאה של 17.04 מטר.

### סגן אלוף עולם

באליפות העולם הראשונה באתלטיקה שנערכה בהלסינקי, פינלנד בשנת 1983 זכה בנקס במדליית כסף בתוצאה של 17.18 מטר, אחרי ז'דיסלב הופמן מפולין (17.42 מטר) ולפני אג'ג'אי אגבבקו מניגריה (17.18 מטר).

באולימפיאדת לוס אנג'לס (1984) סיים בנקס במקום שישי בקפיצה משולשת בתוצאה של 16.75 מטר.

### שיאן עולם

באליפות ארצות הברית באתלטיקה שנערכה באינדיאנפוליס, אינדיאנה ב-16 ביוני 1985 קבע בנקס שיא עולם חדש של 17.97 מטר, שיפור לשיא העולם של ז'ואאו קארלוס דה אוליווירה מברזיל (17.89 מטר). שיא זה החזיק מעמד כ-10 שנים ונישבר על ידי ג'ונתן אדוארדס מבריטניה (17.98 מטר). בתחרות גביע העולם של IAAF שנערכה בקנברה, אוסטרליה באוקטובר אותה שנה הוא זכה במדליית זהב בתוצאה של 17.58 מטר.

במשחקים הפאן-אמריקאיים שנערכו באינדיאנפוליס בשנת 1987 זכה בנקס במדליית כסף בקפיצה משולשת בתוצאה של 16.87 מטר. שבוע לאחר מכן, באליפות העולם באתלטיקה שנערכה ברומא הוא סיים רק במקום 19 בתוצאה חלשה עבורו, 16.37 מטר ולא הצליח להגן על תוארו.

במבחנים האמריקאים לאולימפיאדת סיאול (1988) שנערכו באינדיאנפוליס קבע בנקס בקפיצה משולשת תוצאה של 18.20 מטר, טובה בהרבה משיא העולם שלו, אך היא לא הוכרה כשיא מאחר שנשבה אותה עת רוח גבית מעל המותר של 5.2 מטר לשנייה. במשחקים עצמם הוא סיים במקום שישי בתוצאה של 17.03 מטר.

כיום, עוסק בנקס בעריכת דין.

תארים והישגים
-------------

* בשנת 1999 זכה בנקס להיכלל בהיכל התהילה של האתלטיקה בארצות הברית.

שיאים אישיים
------------

**אצטדיון:**

* קפיצה לגובה: 2.08 מטר (1977)
* קפיצה לרוחק: 8.11 מטר (1981)
* קפיצה משולשת: 17.97 מטר (1985) **שיא עולם**

**אולם:**

* קפיצה משולשת: 17.41 מטר (1982)

קישורים חיצוניים
----------------

ויקישיתוף מדיה וקבצים בנושא **וילי בנקס** בוויקישיתוף

* וילי בנקס, באתר הוועד האולימפי הבין-לאומי
* וילי בנקס, באתר olympedia.org
* וילי בנקס, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14357995
* ISNI: 0000 0000 3537 0379
* LCCN: n94105447
* NDL: 00462755
* VIAF: 28768105
* WorldCat: lccn-no2017061730

 |
פירוש נוסף ערך זה עוסק באיבר במערכת העיכול של בעלי חיים. אם התכוונתם לגידול של בלוטת התריס, ראו זפקת.
 סכמה של הזפק
ברווז עם זפק מלא
**זֶפֶק** הוא איבר פנימי, חלק ממערכת העיכול בגופם של בעלי חיים רבים, לרבות עופות, חרקים וחסרי חוליות. הזפק, הוא איבר דמוי צינור, בעל דפנות דקיקות, המשמש לאחסון מזון לפני עיכולו.

המילה היא מילה תלמודית. משערים שמקורה מיוונית: oisophagos – בית הבליעה. במקרא משמשת המילה מֻרְאָה.

הזפק בעופות
-----------

במערכת העיכול של עופות, הזפק הוא כיס שרירי מורחב המצוי בהמשך הוושט. הזפק משמש לאחסון מזון באופן זמני, בטרם עיכולו. לאחר שיהוי, המזון המאוחסן בזפק עובר אל קיבת הבלוטות (Proventriculus). לאחר תהליך העיכול בקיבת הבלוטות, המזון המעוכל עובר אל קיבת השרירים (Gizzard) ומשם אל המעיים. אצל חלק מהיונים, בעונת הרבייה הזפק מפריש מעין חֶלֶב המכונה "חלב יונים", שבו היונה מאכילה את גוזליה.

עופות דורסים ואוכלי נבלות, כגון נשרים, מאביסים את עצמם במזון כאשר הוא שופע, ואז ניתן לראות את הזפק שלהם בולט מבסיס הצוואר.

### הזפק בהלכה

לפי ההלכה, הזפק הוא אחד מסימני הטהרה של העופות:

"סימני העוף לא נאמרו [מן התורה], אבל אמרו חכמים: כל עוף... שיש לו אצבע יתירה **וזפק** וקורקבנו נקלף - טהור" (משנה, מסכת חולין ג,ו)

לגבי קרבן עולת העוף נאמר בתורה, שיש להסיר לפני ההקרבה את ה**מוראה** - שהיא הזפק.

הזפק בדבורים
------------

דבורים יונקות צוף ואוגרות אותו בזפק שלהן. צוף פרחים עתיר בסוכרוז, ובזפק הדבורה אנזימים המסייעים בפירוק הסוכרוז לגלוקוז ולפרוקטוז. עם חזרת הדבורה לכוורת, היא מרוקנת את תכולת הזפק שלה החוצה לתוך תא צוף המיועד לשם כך, או לחלופין, מעבירה את תכולת הזפק שלה אל "פועלת" אחרת, לשם ייצור דבש ביערת דבש בכוורת.

קישורים חיצוניים
----------------

* אודות הזפק
* The Biology of the Honeybee, Apis Mellifera
* הערך "זפק", במיקרופדיה תלמודית, באתר ויקישיבה

הערות שוליים
------------

1. ↑  ספר ויקרא א,טז.
2. ↑  מדרש תורת כהנים, דיבורא דנדבה, פרשה ז פסקה ט'; תלמוד בבלי מסכת זבחים סה,א.
**לוקיליוס הצעיר** (לטינית: **Lucilius Junior**; המאה הראשונה לספירה) היה מושלה הרומאי של סיציליה בתקופת נירון ומחברה של פואמה בשם "אטנה". היה ידידו של סנקה והתכתב עמו.

חייו
----

המידע אודות לוקיליוס מגיע כולו מכתביו של סנקה ובמיוחד מ"מכתבי מוסר" (64 לספירה) שהופנו ללוקיליוס. סנקה הקדיש ללוקיליוס גם את חיבורו "מחקרי טבע" (63) ואת המסה "על ההשגחה העליונה" (64).

נראה כי לוקיליוס היה יליד קמפניה, וסנקה כשהוא פונה אל לוקיליוס, כותב "פומפיי האהובה שלך". בתקופה שבה כתב סנקה את מכתבי "מכתבי מוסר" לוקיליוס היה מושל סיציליה. הוא נמנה עם מעמד הפרשים הרומאים - מעמד שאותו השיג באמצעות עבודה מתמידה.

סנקה הקדיש אחד ממכתביו הקצרים לספר שכתב לוקיליוס ובמקומות אחרים בכתביו הקדיש מספר ציטוטים ומספר שורות לשירתו של לוקיליוס.

אטנה
----

"אטנה" הוא שמן של פואמות העוסקות בוולקנולוגיה. פואמות בשם זה מיוחסות בין היתר לורגיליוס, לקורנליוס סוורוס ולמרקוס מאניליוס. יש סבורים שחלק מהן נכתבו לפני 44 לפנה"ס ומשערים שהיו חלק של היצירות שנלקחו לרומא בערך באותה שנה. היות שלוקיליוס הצעיר ידע על יצירתו של סנקה "מחקרי טבע" שנכתבה ב-63 לספירה ושאין בה כל התייחסות להתפרצות הר געש וזוב ב- 79 לספירה, השנה שבה נכתבה פואמה זו של לוקיליוס היא בין 63 ובין 78 לספירה.

הסברה שפואמה זו נכתבה על ידי לוקיליוס הצעיר מסתמכת על העובדה שהיה ידידו של סנקה שעמד איתו בקשר מכתבים. לולקיליוס עצמו הכיר היטב את סביבת הר אטנה בהיותו מושל סיציליה ואף כתב שירה בנושאים הקשורים לסיציליה. הפואמה "אטנה", שהגיעה אלינו כשהיא בצורה מושחתת וקשה לקריאה, מבוססת על מקורות שנלקחו מפוסידוניוס והיא מזכירה גם את יצירתו של לוקרטיוס שטען כי אטנה היה חלול לחלוטין וכי האש הבוקעת ממנו מוזנת מרוחות עזות המנשבות על פני הים.

במכתב מוסר מספר 79 סנקה מעודד את לוקיליוס הצעיר לכתוב פואמה על אודות הר אטנה, כפי שמשוררים אחרים עשו לפניו:

"אני בטוח שלא תסרב לעשות זאת למעני, כי היית עושה כן גם איש לא היה מבקש זאת ממך... האם יש בכוחי למנוע ממך לתאר את הר אטנה בשירתך - נושא שבו עסקו משוררים רבים לפניך? אובידיוס לא נמנע מלעשות כן למרות שורגיליוס כבר טיפל בנושא זה לפניו וקורנליוס סוורוס עשה את אותו דבר עצמו."

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313814005171
* BnF: cb13483671t (data)
* GND: 119457105
* ICCU: SBLV074237
* ISNI: 0000 0000 8113 7121
* LCCN: nr95022107
* NLA: 36582616
* NLG: 233737
* NSK: 000177893
* NTA: 11064977X
* RERO: 02-A010110721
* SUDOC: 035529288
* Trove: 1305306
* VIAF: 303178120
* WorldCat: lccn-nr95015550

 |
וילהלמשטראסה 1934 - לשכת הקאנצלר ומשרד החוץ
וילהלמשטראסה: מבט מכיוון אונטר דן לינדן; מימין: שגרירות בריטניה
**וילהלמשטראסה** (מגרמנית: **Wilhelmstraße**) הוא רחוב במרכז ברלין, בירת גרמניה.

הרחוב שימש כמרכז השלטוני והמנהלתי של פרוסיה ולאחר מכן של גרמניה על שלל גלגוליה, מאז המחצית השנייה של המאה ה-19 ועד לסוף מלחמת העולם השנייה.

הרחוב נמתח לאורך כ-2.5 קילומטרים בכיוונים צפון-דרום מזרח, כאשר בחלקו הצפוני הוא מצטלב עם שדרת אונטר דן לינדן, ובחלקו הדרומי עם רחוב שטרזמן ושער האלה, ברובע קרויצברג.

תוואי זה של הרחוב קיים למן תחילת המאה ה-18, והוא קיבל את שמו הנוכחי בשנת 1740 (ביחד עם הרחוב המקביל לו, "פרידריכשטראסה") לכבודו של פרידריך וילהלם הראשון מלך פרוסיה, שבתקופת שלטונו זכה האזור לפיתוח מואץ.

היסטוריה
--------

בתחילת תקופת בנייתו ופיתוחו שימש הרחוב לארמונות המגורים של בני משפחת המלוכה הפרוסית. בשנת 1875 נבנתה ברחוב (במס' 77) לשכת הקנצלר, ובתקופת רפובליקת ויימאר נבנתה ברחוב לשכת הנשיא (במס' 73).

בשנת 1938 נבנתה מדרום ללשכת הקאנצלר ועד פינת רחוב פוס, לשכה חדשה עבור הקאנצלר באותה עת, אדולף היטלר, בתכנונו של האדריכל אלברט שפר. בחזית המבנה נקבעה מרפסת, שממנה נהג היטלר לנאום בפני ההמונים. בתקופת השלטון הנאצי נקבעו ברחוב גם משרד החוץ (בבניין שבו שכנה בעבר לשכת הנשיא) משרד האוצר (במס' 61), משרד התעמולה (במס' 8–9), משרד החקלאות (במס' 72) ומשרדי ממשלה נוספים. בנוסף לכך שכנה ברחוב גם שגרירות בריטניה (במס' 70).

המבנה היחיד מתקופת השלטון הנאצי אשר לא הוחרב בהפצצות מלחמת העולם השנייה ונותר עומד על תלו עד ימינו הוא בניין מיניסטריון האוויר (במס' 81–85) פינת רחוב לייפציגר, אשר לאחר המלחמה שימש את ממשלת גרמניה המזרחית.

לאחר המלחמה
-----------

בשנים שלאחר המלחמה הקפידו השלטונות הסובייטיים ולאחר מכן המזרח-גרמניים להשאיר את הרחוב בהריסותיו כתזכורת למשטרים הקודמים ופעילותם. רק בשנות ה-80 החלה הבניה מחדש של הרחוב בקטע שמדרום לאונטר דן לינדן ועד רחוב לייפציגר.

כיום משמש רחוב וילהלמשטראסה כעורק תנועה חשוב, אך הוא לא חזר למעמדו מן העבר כמרכז השלטוני של גרמניה. מבני הציבור היחידים הממוקמים בו הם משרד האוצר (בבניין מיניסטריון האוויר לשעבר), משרד החקלאות ושגרירות בריטניה. לאורך הרחוב, ליד הבתים, נקבעו שלטי זיכרון, אשר מתארים את המבנים ששכנו בהם לפני המלחמה.

קישורים חיצוניים
----------------

ויקישיתוף מדיה וקבצים בנושא **וילהלמשטראסה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge207227

 |
**משחק האריה** (באנגלית: **The Lion's Game**) הוא ספר מאת הסופר האמריקאי נלסון דה מיל, בעברו קצין חי"ר מעוטר שלחם במלחמת וייטנאם.

עלילה
-----

עלילה מתרחשת בהווה, כאשר המספר וגיבור הספר, ג'ון קורי, בעברו בלש במחלק רצח של משטרת ניו יורק שעבר לכוח המשימה הפדרלי ללוחמה בטרור של ה-FBI בניו יורק, ומספר סוכני מכוח המשימה, ובהם שותפתו קייט מייפילד, המתינו בשדה התעופה JFK לאסד חליל, "האריה", עריק לובי המגיע בטיסה מצרפת. אך לחליל, מתנקש ומחבל בינלאומי שאיבד את משפחתו במהלך מבצע קניון אל דוראדו (התקיפה האווירית האמריקנית ב-1986), יש תוכנית משלו. כשהמטוס נחת, התברר כי כלל הנוסעים מתו מהרעלת גז קטלנית ואילו "האריה" נמלט, לא לפני שהספיק לרצוח מספר שוטרים וסוכנים פדרליים, כשבכוונתו להתנקש בחיי הטייסים האמריקנים שביצעו את התקיפה על ארצו והרגו את משפחתו. קורי, הרודף אחריו, נדרש לכל יכולותיו וכישוריו כבלש.

קישורים חיצוניים
----------------

* הספר "משחק האריה", באתר "סימניה"
* משחק האריה, באתר OCLC (באנגלית)

הערות שוליים
------------

1. ↑  גל פרל פינקל, הרפתקאות קובניות, מקור ראשון, ‏ 19.01.2018.
2. ↑  נלסון דה מיל, "**משחק האריה**", הוצאת שלגי, 2000, עמוד 10, "הייתי בלש במחלק הרצח, אחד הטובים בניו-יורק".
**לוקמאן חכים בן שמס א-דין** (במלאית: **Luqman Hakim bin Shamsudin**; נולד ב-5 במרץ 2002 בקוטה בהארו שבמלזיה) הוא כדורגלן מלזי המשחק בעמדת החלוץ בקבוצת ניארדוויק מליגת העל האיסלנדית ובנבחרת מלזיה.

קריירת מועדונים
---------------

שמס א-דין נולד במלזיה וגדל במחלקות נוער מקומיות. בחודש יולי 2020 חתם שמס א-דין בקורטרייק מליגת העל הבלגית. ב-23 באוקטובר ערך שמס א-דין את הופעת הבכורה שלו במועדון, בהפסד 1–3 לאנדרלכט במסגרת המחזור העשירי בליגה לעונת 2020/2021.

ב-7 בפברואר 2023 שמס א-דין הושאל לניארדוויק מליגת העל האיסלנדית.

קריירה בינלאומית
----------------

ב-3 ביוני 2021 ערך שמס א-דין את הופעת הבכורה שלו בנבחרת מלזיה, בהפסד 0–4 לנבחרת איחוד האמירויות הערביות במסגרת מוקדמות מונדיאל 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  Selangor FA confirm Luqman Hakim Shamsudin set to join Kortrijk באתר Goal, ‏ 4 ביולי 2020 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לוקמאן חכים שמס א-דין"**.
**משחקי גיל** או **אייג' פליי** הוא סוג של משחק תפקידים שבו אדם מתנהג כאילו הוא בגיל אחר, או מתייחס לאחר כאילו היה בגיל אחר. משחקי גיל מתרחשים אך ורק בין בגירים, ודורש הסכמה מכל המשתתפים. 

משחקי גיל יכולים להיות מיניים או לא מיניים, תלוי ברצון המשתתפים. 

המשתתפים יכולים לגלם כל גיל, החל מתינוקות וכלה בקשישים. לרוב, המשתתפים מגלמים גיל צעיר יותר מגילם האמיתי. 

משתתפים המגלמים גילים מוקדמים, מינקות ועד גיל ההתבגרות נקראים "קטנים" (Littles). משתתפים המגלמים גילי גיל ההתבגרות עד בגרות נקראים "אמצעיים" (Middles). משתתפים אשר מגלמים את גילם הבוגר ומעלה נקראים "גדולים" (Bigs).

משחק גילים מיני
---------------

משחק תפקידים גילי יכול להיות מיני ברמות שונות. כאשר הוא מיני, הוא נחשב לפטיש. בתוך מערכות יחסים המשלבות שליטה, משחקי גיל יכולים להעצים את הדינמיקה, ולאפשר למשתתפים להרגיש יותר בנוח עם הדומיננטיות או הכניעה שלהם. 

משחק גילים מיני נקבע על ידי פסיכולוגים שאינו נחשב או קשור לפדופיליה. המשיכה המינית היא בין 2 בגירים בלבד, אשר לפחות אחד מהם נהנה מהתנהגות הנחשבת לילדותית.

מערכת יחסים גילית
-----------------

משחק גילים יכול להתקיים לבד, כאשר המשתתף מגלם את הגיל המנטלי הרצוי באמצעות אביזרים, התנהגות ומשחקים שונים. 

עם זאת, ישנן מערכות יחסים המבוססות על אינטראקציה בין-אישית, לרוב בין "גדול" לבין "קטן" או "אמצעי". מערכת יחסים זו נקראת מערכת יחסים Caregiver-Little, ובקצרה CGL.

ה"גדול" במערכת היחסים מגלם דמות מטפלת/הורית, בעוד הקטן/אמצעי מגלם את הגיל המנטלי הרצוי לו. 

ישנן מספר ואריאציות המתבססות על מגדר המשתתפים. הידועה מבין הואריאציות היא DDLG, שזהו קיצור עבור Daddy Dom- Little Girl, אשר בה הדמות המטפלת היא דמות אבהית, והקטנה מגלמת ילדה צעירה. 

שאר הואריאציות הן:

* MDLG- דמות אמהית וילדה קטנה.
* MDLB- דמות אמהית וילד קטן.
* DDLB- דמות אבהית וילד קטן.
* CGL- מטפל וקטן, ללא הגדרת מגדר.

מערכות יחסים אלו לעיתים משלבות יחסי שליטה, בהן הדמות המטפלת היא גם הדמות השולטת בסיטואציה, והדמות הקטנה היא גם הדמות הכנועה.

קישורים חיצוניים
----------------

ויקישיתוף מדיה וקבצים בנושא **משחק גילים** בוויקישיתוף
* Ageplay is for adults, מאמר על ידי Prostasia Foundation
* לשחק מעבר לזמן - משחק גיל בבדס"מ, הכלוב
* Age Play As a Consensual Way To Explore Sexual Dynamics, מגזין Into

הערות שוליים
------------

1. ↑  Anil Aggrawal, **Forensic and Medico-legal Aspects of Sexual Crimes and Unusual Sexual Practices**, CRC Press, 2008, עמ' 147
לוגו המוצר
**uniPaaS** הוא פלטפורמת יישומים של מג'יק תעשיות תוכנה ומהווה את גרסת ההמשך ל- eDeveloper v10.

**uniPaaS**  תומך בשתי סביבות: **RIA** (יישומי אינטרנט עשירים) ו-**SaaS** (תוכנה כשירות).

מאפיינים
--------

פלטפורמת היישומים uniPaaS מורכבת מהמודולים הבאים:

**1. uniPaaS full client**

מודול זה הוא ממשיכו הישיר של eDeveloper v10 התומך בדיוק באותן סביבות ריצה בהן תמכה גרסה 10. מודול זה מוסיף יכולות פיתוח חדשות ותמיכה מורחבת בפורמטים וטכנולוגיות נוספות. גרסה זו תומכת במתכונות הריצה הבאות:
* Client Server
* Internet output merge
* Internet Browser client

**2. uniPaaS RIA**

מתכונת ריצה זו משתמשת בתווך האינטרנט ומאפשרת ריצה על כל מחשב של משתמש הקצה, ללא התקנה מפורשת של רכיבים במחשב המשתמש. היישום פועל כיישום NET. עצמאי, חופשי ממגבלות הדפדפן, המספק למשתמש הקצה חוויית שימוש עשירה כמו זו הנהוגה ביישומי שרת-לקוח רגילים (הן במגוון הפקדים, הן בעיצוב והן בחוויית המשתמש של סביבת שרת לקוח).
**3. uniPaaS SaaS** 

מודל הטמעה זה, המבוסס על uniPaaS RIA, מאפשר לפתח יישומי SaaS מלאים בלי הצורך לפתח את מנגנון ניהול הרישום וניטור המשתמשים בעצמם. בכלי מוטמע רכיב של Management and Monitoring, המאפשר את ניהול "הדיירים" (tenants) המאפשר לתוכניתן להפוך לשחקן SaaS המציע שירותים באמצעות האינטרנט כאשר חלק ניכר מהרכיבים הדרושים מוגדר לו מראש בכלי.

ראו גם
------

* מג'יק (מחולל יישומים)

קישורים חיצוניים
----------------

* 

* אתר האינטרנט הרשמי של UniPaaS
* uniPaaS, באתר של Magic Software
הלוגו של Northern soul
**נורת'רן סול** (באנגלית: **Northern soul**) או "**סול צפוני**" הוא סגנון מוזיקה וריקוד שצמח בצפון ומרכז אנגליה בסוף שנות ה-60 מסצנת המוד הבריטית, ומבוסס על תת-ז'אנר של מוזיקת נשמה אמריקאית שחורה, במיוחד מאמצע שנות ה-60, עם קצב מהיר יחסית (100 BPM ומעלה) וביט כבד, או מוזיקת סול מערים צפוניות כמו דטרויט, שיקגו ואחרות.

הסגנון נמנע בדרך כלל ממוזיקת מוטאון מהמיינסטרים או כזו המושפעת ממנה וזכתה להצלחה מסחרית משמעותית, וחובבי הז'אנר מתמקדים בעיקר בהקלטות של אמנים פחות מוכרים, שיצאו רק במספר מוגבל.

נורת'רן סול מזוהה עם סגנונות ריקוד ואופנות מיוחדות שצמחו מתוך הסצנה המחתרתית של סוף שנות ה-60 במועדונים כמו "Twisted Wheel" במנצ'סטר והתפשטו במהירות לאולמות ריקודים ומועדוני לילה אחרים בוויגאן ("Wigan Casino") בלקפול ("Blackpool Mecca"), וסטוק-און-טרנט ("Golden Torch").

בתחילת שנות ה-70 הקצב המועדף הפך ליותר מהיר ותזזיתי, וסגנון הריקוד הפך לאתלטי יותר, ומזכיר מעט את סגנונות הריקוד המאוחרים יותר של דיסקו וברייקדאנס.

המאפיין העיקרי במוזיקת נורת'רן סול הוא הסינקופציה של ביט כבד, והקצב המהיר של תקליטי מוטאון של אמצע שנות ה-60, שבדרך כלל שולבו עם שירה מלאת רגש. בספר *"*Last Night a DJ Saved My Life", הסוקר את ההיסטוריה וההתפתחות של תקליטנות, מתואר נורת'רן סול כ"ז'אנר שנבנה מכישלונות": "נורת'רן סול הייתה המוזיקה שנוצרה על ידי מאות זמרים ולהקות שהעתיקו את הסאונד של דטרויט ושל הפופ של מוטאון. רוב התקליטים היו כישלון מוחלט כשיצאו לאור... אבל בצפון אנגליה, מסוף שנות ה-60 ועד לימי הזוהר שלה באמצע שנות ה-70, הם קמו לתחיה".

חלק מהתקליטים היו כל כך נדירים שהיה ידוע רק על קומץ עותקים, ותקליטנים ומועדונים ספציפיים היו קשורים לתקליטים מסוימים שהיו כמעט אך ורק ניתנים לשמיעה אצלם. התחרותיות בין תקליטנים הובילה אותם לטשטש את הלייבלים על התקליטים שלהם. התדמית והמוניטין של תקליטנים בסצנת הנורת'רן סול הועצמה על ידי החזקת תקליטים נדירים, אבל הבלעדיות לא הספיקה בפני עצמה, והתקליטים היו צריכים להתאים לסגנון מוזיקלי מסוים ולזכות לקבלה על רחבת הריקודים. לסצנת הסול הצפוני הייתה השפעה ניכרת על תרבות הדיג'יי, והיא נחשבת כחלק חשוב ביצירת תרבות המועדונים העכשווית ואת תרבות הדיג'יי כסופרסטאר של שנות ה-2000. כמו בתרבות המועדונים העכשווית, תקליטני הנורת'רן סול בנו קהל מעריצים המבוסס על סיפוק הרצונות של הקהל למוזיקה שלא יכלו לשמוע בשום מקום אחר. במבט היסטורי, לנורת'רן סול הייתה תרומה משמעותית ביצירת רשת של מועדונים, דיג'ייז, אספני תקליטים וסוחרים בבריטניה, והייתה סצנת המוזיקה הראשונה שסיפקה למצעדים הבריטיים תקליטים שנמכרו לחלוטין בכוח ההשמעה במועדונים.

הערות שוליים
------------

1. ↑  Norcliffe, Josh (28 בפברואר 2014). "The Current Northern Soul scene: Is it just nostalgia?". *Louder Than War*. נבדק ב-17 באוקטובר 2016. `{{cite news}}`:  (עזרה)
2. ↑  Stephen Catterall; Keith Gildart (בינואר 2019). "Did Wigan Have a Northern Soul?: Volume 2". *ResearchGate*. `{{cite web}}`:  (עזרה)
3. ↑  Bill Brewster and Frank Broughton. *Last Night A DJ Saved My Life*. Chapter four, page 86, "A Genre Built From Failures"
4. ↑  "From "The In Crowd" to the "Happy People" | Uppers Culture Lifestyle". Uppers.org. אורכב מ-המקור ב-19 באוקטובר 2015. נבדק ב-3 ביוני 2015. `{{cite web}}`:  (עזרה)
בול שהנפיקה התאחדות בולאי ישראל בשלהי שנת 1997 בהוקרה לפרויקט
פרויקט **חב"ד למען ילדי צֶ'רנוֹבִּיל** (מכונה בקיצור: **ילדי צ'רנוביל**) הוא פרויקט של צעירי אגודת חב"ד בישראל, שבמסגרתו עלו לישראל אלפי ילדים יהודים מאזור צ'רנוביל במשך שנות 1990–2017.

רקע
---

אסון צ'רנוביל, ב-26 באפריל 1986, גרם לפיזור נשורת רדיואקטיבית בשטחים נרחבים, בעיקר באוקראינה, בלארוס ורוסיה, שבהם חיים מיליוני בני אדם, מהם רבבות יהודים. לאחר שמחקרים של ארגון הבריאות העולמי הוכיחו כי סכנה גדולה במיוחד נשקפת לילדים, האוכלוסייה בעלת האמצעים מיהרה לעזוב את האזור.

בשנת 1990 פנו נציגי הקהילות היהודיות באזורים אלו לתנועת חב"ד בבקשה להוציא את ילדי המשפחות היהודיות העניות שנותרו באזור.

העלייה לישראל
-------------

לאחר שהתברר כי השנים שחולפות אינן מקטינות את הסכנה הרדיואקטיבית, הורה רבי מנחם מנדל שניאורסון לצעירי חב"ד להקים בכפר חב"ד מוסדות לקליטת הילדים, בראש הארגון עמד יוסי רייטשיק מצעירי חב"ד. ב-3 באוגוסט 1990, י"ב באב תש"ן הועלתה לישראל הקבוצה הראשונה, שמנתה 196 ילדים. מאז הועלו במסגרת הפרויקט 80 קבוצות ובסך הכל כ-2,500 ילדים. בעקבותיהם עלו גם חלק מהוריהם.

הילדים נקלטו במעונות בכפר חב"ד, שם עברו בדיקות ומעקב רפואי וקיבלו תזונה מתאימה. במקביל, סיפק הפרויקט תרופות וציוד רפואי לילדים שנותרו באזורים שבהם קיימת השפעה רדיואקטיבית.

הוקרה
-----

הפרויקט נחשב לאחד המיזמים המפורסמים של צעירי חב"ד בישראל, וזכה להכרה של האו"ם.

ב-1995 קיבל הפרויקט את פרס מגן שר העבודה והרווחה.

ב-1997 השירות הבולאי הישראלי הנפיק "בול חב"ד למען ילדי צ'רנוביל".

בין השנים 2007-2015 נערכו בהוליווד אירועי התרמה לפרויקט בהשתתפות מפורסמים כמו סטיבן ספילברג, אדם סנדלר, בן סטילר וג'ון ווייט.

קישורים חיצוניים
----------------

* הצלת ילדי צ'רנוביל באתר צעירי חב"ד
* האתר הרשמי של הפרויקט (באנגלית)
* צביקה קליין, ‏כור היתוך, בעיתון מקור ראשון, 17 ביולי 2019
* חיים רייך, 30 שנה להעלאת ילדי צ'רנוביל אתר כל הזמן כ"ב אב תש"פ

הערות שוליים
------------

1. ↑  הצלת ילדי צ'רנוביל באתר צעירי חב"ד
2. 1 2  גא ליטוין, עלון בול חב"ד למען ילדי צ'רנוביל, באתר התאחדות בולאי ישראל
3. ↑  Chabad Rings Stock Market Bell.
4. ↑  The United Nations and Chernobyl
5. ↑  מידע על בול חב"ד למען ילדי צ’רנוביל, באתר התאחדות בולאי ישראל
6. ↑  Children at Heart
7. ↑  אבישי בן חיים, אבל בחב"ד: נפטר מנהל פרויקט צ'רנוביל, באתר nrg‏, 22 בספטמבר 2008
**חאפז מח'לוף** (בערבית: حافظ مخلوف; 2 באפריל 1971) הוא קולונל סורי ששימש כאחראי על מחוז דמשק במינהל הביטחון הכללי הסורי.

ביוגרפיה
--------

מח'לוף נולד בדמשק בשנת 1971. הוא בן דודו של הנשיא בשאר אל-אסד מצד אמו, ואחיו של ראמי מח'לוף, אחד מאנשי העסקים המצליחים בסוריה. חאפז מח'לוף נודע יותר מכל כאחד משני הניצולים בתאונת דרכים בה נהרג אחיו הבכור של בשאר, באסל אל-אסד, שיועד לרשת את אביו, הנשיא חאפז אל-אסד.

בשנת 2007 הוטלו על מח'לוף סנקציות על ידי מחלקת האוצר של ארצות הברית בשל תפקידו בערעור היציבות השלטונית בלבנון ובתהליכים הדמוקרטיים שלה ובמוסדותיה. הסנקציות כללו הקפאה של כל הנכסים שעשויים להיות בארצות הברית. בשנת 2011 מחלקת האוצר החמירה את הסנקציות עליו והאיחוד האירופי הטיל עליו סנקציות גם כן בגין השפעתו באלימות שהופגן כלפי המפגינים בסוריה. האופוזיציה בסוריה אף טענה שהשפעתו רבה יותר מזה של ראש מינהל הביטחון הכללי, עלי ממלוכ. הוא נחשב לחלק מהחוג הפנימי הנשיא אסד.

השלטונות בשווייץ הקפיאו 3 מיליון אירו מחשבונו בחשד להלבנת כסף. הוא עתר נגד ההחלטה וזכה, אולם עקב אי יכולתו להיכנס לשווייץ לפגוש את פרקליטיו, עתירתו נדחתה על ידי בית המשפט העליון של שווייץ.

ב-18 ביולי 2012, רשת אל-ערביה דיווחה שהוא נהרג בפיגוע התאבדות במהלך ישיבה במטה הביטחון הלאומי בדמשק, המשמש את שירותי המודיעין הסורי, ומקורות אחרים ציינו כי הוא רק נפגע. בספטמבר 2014 התפרסמו דיווחים שהוא עזב את סוריה לבלארוס.

לקריאה נוספת
------------

* סמדר פרי, **סופם של הרוצחים מדמשק**, ידיעות אחרונות, 19 ביולי 2012

הערות שוליים
------------

1. ↑  עיתון The Daily Star, ביירות, לבנון, Assad cousin relocates to Belorussia, פורסם בגרסה המודפסת של העיתון ב-29 בספטמבר, 2014 (באנגלית)